it en nl nl af en es de fi en af fr nl af nl af nl af af en en af af af af af af af nl af fr af af en en en af en nl af af fy nds nl fr nl nl fr pl af af af nb es af af en fr nl fr af fr nl fr nl fr nl fr nl fr fr fr af fr af fr nl fr fi fr nl af nl fr en ceb it pt en fi
Tel die dae af en kom vier saam ons nuwe hoofstuk...
Ons het mekaar vir die eerste keer gesien op die 18e Augustus 2014, toe Daniel as my kollega aan my voorgestel is. Ek was gesê om my lessenaar vir hom op te gee en het volstrek geweier. Toe ek nie wou saamwerk nie, word die donkerkop vreemdeling reg oorkant my gesit en moes ons daarna elke dag in mekaar se gesigte vaskyk.
Nie een van ons was met die eerste oogopslag baie ingenome met mekaar gewees nie. Hy het gedink ek is nors en ek was net nie lus vir iemand nuut in my lewe nie.
Kort voor lank het ons tog begin gesels en besef dat ons letterlik oor alles kan praat. Ons was sielsgenote en ons het geweet dat Abba Vader ons vir ’n rede oor mekaar se pad gestuur het.
Die liefde het begin blom en ons was onafskeidbaar. Ons doen alles saam en geniet dieselfde tipe goed. Ons kan mekaar ook spasie gee wanneer dit nodig is.
Ons verlowing was een van die mees spesiaalste en grootste oomblikke van my lewe. Daniel het als haarfyn agter my rug beplan. Ek was gesê om die oggend ‘n oornag tas te pak en mooi maar gemaklik aan te trek vir ‘n bederf dag uit. Ons het by die 12 Apostels hotel aangekom en die heerlikste champagne ontbyt geniet. Daarna was ek spa toe gestuur vir ‘n manicure (na als het ek besef dit was sodat my naels kon mooi lyk op die foto’s). Daarna het Daniel senuagtig gesê daar is iets wat hy my graag wou wys. Ek het saam met hom na die uitkyk punt gegaan en so terwyl ek die asemrowende uitsig bewonder sien ek ‘n fotograaf in die verte. Ek het nog so gestaan en wonder wat sy afneem toe Daniel afsak op een knie en my vra om sy vrou te word. Huilend het ek ja gesê want die oomblik was nie net groot nie, maar ook onwerklik. Die fotograaf, wat toe vooraf deur Daniel gereël was, het die hele oomblik perfek vasgevang.
Daniel was ‘n ware ridder op ‘n witperd wat in ‘n baie donker tyd in my lewe my kom leer het van ware, opregte en onkondisionele liefde... en ek... is natuurlik sy prinses ☺
"I Have Found The One Whom My Soul Loves"
Song Of Solomon 3:4
Ons sien baie uit om ons nuwe begin saam met julle te deel op die 08.08.2018 by Bon Cap Gasteplaas, Robertson. Die datum was nie net vir gerieflikheidshalwe gekies nie. Die datum beteken meer as net ‘n dag in ’n sekere maand. Die nommer 8 speel ‘n groot rol in ons lewens. Dit is nie net die “infinity” nommer wat ons oneindige liefde aan mekaar voorstel nie, maar in die Bybel beteken die nommer agt ook ‘n “Nuwe Begin”. Hierdie dag is ons Nuwe Begin.
Die seremonie vind plaas in die Barrel Room by Bon Cap. Daar sal aanwysings op die dag wees.
Daniel sal die gaste van 15h00 af begin verwelkom. Ons sal dit vreeslik baie waardeer as almal teen 15h20 kan sit, anders mag julle dalk net die bruid mis. Let wel asseblief geen kinders ☺
Kom Ons Vier Dit!
Na afloop van die seremonie sal daar drankies en klein happies bedien word bo binne die Bon Rouge gebou terwyl ons foto’s neem. Daar gaan ook ‘lawn games’ beskikbaar wees sodat jul nie te verveeld raak terwyl ons die perfekte oomblikke probeer vasvang nie.
Van al die detail tydens ons troureëlings, was ons spyskaart die een ding wat Daniel graag beheer oor wou neem ☺ Ons altwee is lief vir lekker eet en ons hoop dat julle ons spyskaart keuse saam met ons gaan geniet tydens die onthaal. Maak julle gereed vir ‘n behoorlike feesmaal.
Trek jou Dans Skoene Aan
Ons gaan sommer vroeg-vroeg die dansvloer open en daar gaan nie baie formele toesprake wees wat die aand onnodig gaan uitrek nie. So maak julle reg vir ‘n lekker kuier saam met ons tot 24h00 by ons onthaal area waar daar ‘n kontantkroeg beskikbaar sal wees. Vir die wat nog lus is vir verder kuier, sal daar groot “bon-fires” gemaak word by die lapa. Hier is julle welkom om julle eie drinkgoed te bring en te kuier tot die son opkom ☺
Waar Vier Ons Fees?
Route 60, Eilandia, Robertson, 6705
Volg die N1 na Worcester, ry verder via die R62 na Robertson. 30 km vanaf Worcester, kyk uit vir die Bon Cap bord aan die linkerkant.
Waar Kan Ons Bly?
Robertson is 'n dorpie in die Wes-Kaap op die bekende Roete 62. Robertson word omring deur die Langeberg, pragtige valleie, uitgestrekte wingerde en landerye wat soos 'n lappieskombers oor die berge vou.
Daar is vele keuses vir verblyf! Sien die PDF link vir meer inligting hieronder.
Sien ons jou daar?
RSVP asseblief voor 15.07.2018
RSVP -- Antwoord --Ja, ek kom vier saam!Jammer, kan dit nie maak nie.
Dieët Vereistes -- Antwoord --VegetarianVeganAllergies (spesifiseer heel onder asb)
Enige songs wat jy op die aand wil hoor?
Ons hoop om jou daar te sien.
Ouers van die Bruid: Giepie & Linette Stander
Ouers van die Bruidegom: Danie & Karin Fourie
Aangesien ons al ‘n geruime tydjie besig is met huisopsit, het ons al alles wat ons nodig het en ook plek voor het in ons huisie. As ‘n trougeskenk sal ons ‘n geldjie vir ons wittebrood of geskenkbewyse waardeer.
Website designed by bOnline